
PARLAMENTUL ROMÂNIEI

Camera Deputaţilor


	Comisia pentru agricultură, silvicultură, industrie alimentară şi servicii specifice
Bucureşti, 25.03.2013
Nr. 24/
	Comisia juridică, de disciplină şi imunităţi
Bucureşti, 02.12.2010
Nr.31/1128


R A P O R T  C O M U N  
asupra propunerii legislative     pentru 
modificarea art. 18 din Legea vânătorii şi a protecţiei fonduluii cinegetic nr. 407/2006
         În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi au fost sesizate spre dezbatere în fond cu propunerea legislativă     pentru 
modificarea art. 18 din Legea vânătorii şi a protecţiei fonduluii cinegetic nr. 407/2006, trimisă cu adresa nr.Pl-x 747 din 29 noiembrie  2010, înregistrată cu nr.24/799 din 02 decembrie 2010 respectiv nr. 31/1128 din 2 decembrie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a respins  propunerea legislativă în şedinţa din 24.11.2010.

Consiliul Legislativ a avizat favorabil propunerea legislativă, conform avizului nr.923 din 19 iulie 2010.
Guvernul nu susţine adoptarea propunerii legislative.
Obiectul  de reglementare vizează Capitolul III care reglementează obligativitatea asigurării principiului durabilităţii pentru fiecare fond de vânătoare, pentru perioada de valabilitate a contractului de gestionare. Prevederile obligă să se asigure paza faunei de interes cinegetic cu cel puţin un paznic de vânătoare.

Propunerea limitează vârsta persoanelor angajate pentru paza fondului la vârsta de 65 de ani.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 21 martie 2010, iar cei ai Comisiei juridice, de disciplină şi imunităţi în şedinţa din 14 septembrie 2011.
La dezbateri au fost fost prezenţi 20 deputaţi din numărul total de 23 membri ai Comisiei juridice, de disciplină şi imunităţi şi 30 deputaţi din numărul total de 32 membri ai Comisiei pentru agricultură, silvicultură, industrie alimentară şi servicii specifice.
În urma dezbaterilor, membrii Comisiei pentru agricultură, silvicultură, industrie alimentară şi servicii specifice şi cei ai Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor Raportul de respingere al propunerii legislative pentru modificarea art. 18 din Legea vânătorii şi a protecţiei fondului cinegetic nr. 407/2006, din următorul motiv:
· modificarea art. 18 din legea sus menţionată, în sensul propus de iniţiator, ar crea discriminare, eliminând paznicii de vânătoare apţi medical pentru paza fondului cinegetic. 
Proiectul de Lege face parte din categoria legilor ordinare, conform art.76 alin.(2) din Constituţia României, republicată.
         PREŞEDINTE, 
                    
                       PREŞEDINTE,   
       Nini SĂPUNARU                                                  Liviu-Bogdan CIUCĂ  
            SECRETAR,                                                             SECRETAR,

         Costel ŞOPTICĂ                                         Theodor-Cătălin NICOLESCU 
             Consilier, dr.  Gabriela Ciurea                                                              Consilier, Iuliana Fuiorea                                            
PAGE  
1

